Elstu dæmi um prímus í seðlasöfnum Orðabókar Háskólans eru frá lokum 19. aldar svo það er allgamalt í íslensku . Þetta er því dæmi um að sérnafn , það er að segja heiti á tiltekinni vörutegund , hafi smám saman orðið að samnafni sem notað er almennt um slíka hluti óháð vörumerki . Slík þróun er vel þekkt í tungumálum og leiðir til þess að orðið hagar sér eins og hvert annað nafnorð í málinu , beygist eftir almennum reglum og af því eru mynduð ný orð , meðal annars eru dæmi um allmörg samsett orð með prímus að fyrri eða síðari lið í söfnum stofnunarinnar : prímuslogi , prímuslykt , prímusaviðgerð , ferðaprímus , rafmagnsprímus og fleiri .